Diari Oficial de la Generalitat Valenciana


Sumari del DOGV 7079, del 31-07-2013 (2013/7660)

Notificació del decret dictat en el procediment d'execució hipotecària número 3346/2009.
----------------------------------------------------------------------------------------

### Dades del document

Número de DOGV
:   7079

Data del DOGV
:   31-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7660


Organisme emissor
:   Jutjat de Primera Instància Número 5 d'Elx

Tipus de document
:   Anunci

Notificació del decret dictat en el procediment d'execució hipotecària número 3346/2009. [2013/7660]  
Execució hipotecària 3346/2009  
Demandant: Banco Popular.  
Procurador: Miguel Martínez Hurtado.  
Demandat: Habib el Ourzadi i Fatna el Asad.  
Procurador: Pascual Moxica Pruneda.  
Secretari que ho dicta: Francisco Javier García Navarro.   
Lloc: Elx.  
«Primer. El procurador Miguel Martínez Hurtado, que actua en nom i representació del Banco Popular Español, SA, va formular una demanda d'execució contra Habib El Ourzadi i Fatna el Asad, en la qual exposava que per una escriptura pública atorgada davant del notari d'Elx, Luis Olague Ruix, amb data 28 juny de 2006 i número de protocol 2083, el seus representats i els deutors indicats van subscriure un contracte en què el deute es garantia per mitjà de la garantia hipotecaria de la finca següent:  
Urbana. Habitatge (HPO: no) a Elx - Sant Joan d'Alacant. Eixamplament Algorós, carrer de Federico García Lorca, número 131, planta 4a, número de propietat horitzontal 0006.  
Superfície útil: cinquanta-sis metres, quaranta-cinc decímetres quadrats.  
Afronta:   
- Nord: edifici número dos i celobert.  
- Sud: habitatge denominat D i replanell escala.  
- Este: celobert i habitatge B.  
- Oest: carrer de Federico García Lorca.   
Referència cadastral: 1167801yh0316E0042XP.  
Quota d'elements comuns: quatre enters per cent.  
Inscrita en el Registre de la Propietat número 3 d'Elx, en el tom 1485, llibre 390, foli 19, finca número 14187, inscripció 20a.  
Així mateix, del procediment, no consta que la finca es trobe o no ocupada per persones diferents dels executats.  
Que els deutors havien incomplit el que s'ha pactat en l'escriptura a què s'ha fet menció, ja que havien deixat impagats els terminis de l'obligació, i s'havia convingut que la falta de pagament d'algun dels terminis diferents donaria lloc al venciment total de l'obligació.  
Segon. S'adjuntava a la demanda una primera còpia de l'escriptura a què s'ha fet menció en el primer antecedent de fet, escriptura en què s'assenyalava com a domicili, als efectes de notificacions i requeriments, el de la finca hipotecada, i es fixava com a preu de la finca hipotecada, als efectes de subhasta, el de 48.000,00 euros.  
Tercer. Per la Interlocutòria de data 26 de novembre de 2009, es va despatxar una execució contra els demandats esmentats per les quantitats següents: 45.251,34 euros de principal (quantitat que correspon, d'acord amb l'acta de liquidació de deute de data de 28 d'agost de 2009, per acumulació, de 44.675,66 euros de principal pendent, 5.661,14 euros d'interessos ordinaris i 9,54 euros d'interessos de demora), més 7.200,00 euros pressupostats per a interessos i costes, i es notifica esta resolució als executats amb el lliurament de la còpia de la demanda i se'ls va requerir al domicili fixat en l'escriptura d'hipoteca, perquè en el termini de 10 dies feren efectives les responsabilitats reclamades aportant el certificat registral a què es referix l'article 656 de la Llei 1/2000, d'Enjudiciament Civil, en el qual s'indicava que la hipoteca a favor de l'executant es trobava subsistent i sense cancel·lar, i on constava, així mateix, que s'havien realitzat les notificacions a què es referix el número 2 de l'article de la Llei Hipotecaria i 689 de la Llei d'Enjudiciament Civil.  
Quart. A instàncies de la part executant es van traure els béns embargats a pública subhasta, i es va anunciar per mitjà d'edictes que es van fixar al lloc públic d'este Jutjat i en la pàgina web del Col·legi de Procuradors d'Elx, fent-se constar la situació possessòria dels béns, així com que el certificat registral estava de manifest a la Secretaria, i s'entenia que tot licitador acceptava com a suficient la titulació existent i que les càrregues o gravàmens anteriors, al crèdit de l'actor, continuarien subsistents, i que quedaria subrogat en la responsabilitat que se'n derivava si la rematada s'adjudicara a favor seu.  
  
Quint. Amb data 24 de juny de 2011 es va celebrar la subhasta dels béns indicats, que va tindre lloc sense cap efecte per falta de licitadors.  
Sext. L'executant, dins del termini establit en l'article 671 de la Llei 1/2000, d'Enjudiciament Civil, ha sol·licitat l'adjudicació del bé subhastat pel 50 per cent del valor de taxació dels béns subhastats, és a dir, per la quantitat de 24.000,00 euros.  
Sèptim. Pertoca la cancel·lació de l'anotació o inscripció del gravamen que ha originat la rematada o adjudicació, així com de totes les inscripcions o càrregues posteriors, fins i tot les que s'hagen efectuat després d'expedit el certificat que disposa l'article 656 de la Llei d'Enjudiciament Civil.  
  
Fonaments de dret  
Primer. L'article 681.1 de la Llei 1/2000, d'Enjudiciament Civil, disposa que l'acció per a exigir el pagament de deutes garantits per una penyora o hipoteca podrà exercir-se directament contra els béns empenyorats o hipotecats, subjectant-ne l'exercici al que disposa el títol IV del llibre III d'esta, i, al seu torn, el número 4 de l'article 691 establix que la subhasta dels béns hipotecats es realitzarà d'acord amb el que s'hi disposa per a la subhasta de béns immobles.   
Segon. L'article 671 de la Llei d'Enjudiciament Civil, amb anterioritat a la reforma de l'article esmentat operada pel Reial Decret Llei número 8/2011, de mesures de suport als deutors hipotecaris, disposava que, si no hi ha postors en l'acte de la subhasta, el creditor podrà demanar l'adjudicació dels béns per una quantitat igual o superior al 50 per cent del valor de la taxació o per la quantitat que se li donava per tots els conceptes. Vist que s'ha celebrat la subhasta de la finca en una data anterior a la reforma de l'article 671 de la Llei d'Enjudiciament Civil, pertoca aplicar l'esmentat article d'acord amb la redacció que tenia amb anterioritat a la reforma operada pel Reial Decret Llei 8/2011, de mesures de suport als deutors hipotecaris, per tant, atés que s'han observat en la tramitació d'esta execució les formalitats i requisits que establix la Llei d'Enjudiciament Civil, especialment pel que fa als requeriments i notificacions a què fa menció l'article 132 de la Llei Hipotecària i 689 de la Llei d'Enjudiciament Civil, i després d'acceptada expressament per l'adjudicatari la subsistència de les càrregues o gravàmens anteriors al crèdit de l'executant i subrogar-se en la responsabilitat que se'n deriva, és procedent aprovar l'adjudicació dels béns subhastats a favor de l'executant, amb els altres pronunciaments inherents.  
  
  
Part dispositiva  
1. Adjudique a l'executant, Banco Popular Español, SA, amb domicili a Madrid, carrer de Velázquez, número 34, CIF M29841216, la finca 14272 del Registre de la Propietat número 3 d'Elx, la descripció registral de la qual consta en el primer antecedent de fet d'esta resolució i pel 50 per cent del valor de taxació del bé subhastat, és a dir, per la quantitat de 24.000,00 euros, i no hi ha cap sobrant en esta execució.  
  
2. Faciliteu a l'adjudicatari una testimoniança d'esta resolució amb la indicació que el valor d'allò que ha adjudicat l'executant va ser inferior al crèdit d'este perquè li valga de títol i liquidació de l'impost de transmissions patrimonials i actes jurídics documentats.  
  
3. De conformitat amb el que establix l'article 674.2 de la Llei d'Enjudiciament Civil, expediu un manament de cancel·lació d'anotació o inscripció del gravamen que haja originat la rematada o adjudicació, així com de totes les inscripcions o càrregues posteriors, fins i tot les que s'hagen efectuat després d'expedit el certificat de l'article 656, i feu constar en este que el valor d'allò que s'ha adjudicat va ser inferior al crèdit total d'import de l'executant, i no existix cap sobrant per no cobrir-se el principal reclamat.  
En concret, com a inscripció o càrregues posteriors pertoca la cancel·lació de l'anotació d'embargament lletra a, de data 7 de maig de 2007, a favor de Francisco Javier López Irles, així com la cancel·lació de les anotacions que s'hagen efectuat després d'expedit el certificat que disposa l'article 656 de la Llei d'Enjudiciament Civil.  
  
4. Del procediment no consta que la finca es trobe ocupada o no per persones distintes de l'executat.  
Mode d'impugnació: per mitjà d'un recurs de revisió davant del secretari que va dictar la resolució; no obstant això, es durà a efecte el que s'ha disposat. El recurs haurà d'interposar-se per escrit en el termini de cinc dies hàbils comptador des de l'endemà de la notificació. En este recurs s'han d'indicar les dades de la resolució, i sense estos requisits no s'admetrà el recurs.  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de revisió contra esta resolució haurà de constituir un depòsit de 25 euros, que li serà tornat només en el cas que el recurs siga estimat.  
El depòsit s'ha de constituir ingressant la quantitat esmentada en el Banco Banesto, en el compte corresponent a este expedient, indicant en el camp «Concepte» el codi «01 civil-reposició resolucions secretari judicial» i la data de la resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior. En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir al depòsit els qui tinguen reconeguts el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.»  
  
Elx, 24 de febrer de 2013.- El secretari judicial: Francisco Javier García Navarro.